**Anunț public de selecție Coordonator monitorizare**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează Anunțul public de selecție a unui *Coordonator monitorizare*, cu posibilitatea depunerii candidaturilor în perioada 7 octombrie 2022 – 16 octombrie 2022.

**Expert de monitorizare**

**1 post, contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: cel mult 20 de ore/săptămână;**

**Descrierea postului**

Coordonatorul de monitorizare contribuie, alături de managerul de operațiuni la implementarea coerentă programului cultural stabilit de conducerea executivă a asociației și la funcționarea armonioasă a activităților derulate împreună cu Ministerul Culturii, Primăria Municipiului Timișoara și Consiliul Județean Timiș.

**Cerințe față de deținătorul funcției**

* posedarea fluentă a limbii române și a limbii engleze;
* folosirea calculatorului în activitatea zilnică și posedarea la nivel avansat a MS Office, Windows și internet;

**Sarcini specifice**

* discută cu conducerea executivă a asociației coordonatele strategiei de implementare a programului pe aria sa de competență (monitorizare, evaluare și implementare proiecte) și își însușește activitățile de desfășurat, precum și rezultatele de atins.;
* se asigură de implemetarea coerentă a procesului de monitorizare și evaluare a impactului Programului cultural de către structurile de implementare, în conformitate cu viziunea și conceptele principale ale Candidaturii.;
* colaborează cu autoritățile administrației publice locale (Centrul de Proiecte al Municipiului Timișoara, respectiv Centrul de Cultură și Artă al Județului Timiș), precum și cu Ministerul Culturii care sunt responsabile de implementarea Programului cultural;
* monitorizează implementarea Programului Cultural, precum și a Programului de investiții TM2023 și corelarea dintre acestea de către structurile de implementare în acord cu viziunea/conceptele principale din Dosarul de candidatură;
* verifică modul de stabilire a criteriilor specifice, organizatorice și/sau valorice și avizează documentația de selecție pentru acordarea finanțărilor din cadrul Programului cultural;
* sprijină elaborarea regulilor privind desfășurarea activității comisiilor de selecție și a celor de soluționare a contestațiilor;
* realizează raportul de evaluare a ghidurilor lansate;
* supervizează desfășurarea apelurilor de proiecte;
* monitorizează modalitatea de atribuire a finanțării nerambursabile a proiectelor culturale în cadrul programului de finanțare astfel încât să se facă în conformitate cu măsurile financiare și regulile de implementare reglementate;
* monitorizează organizarea sesiunilor de selecție de cereri de finanțare;
* elaborarează procedura de atragere a fondurilor nerambursabile acordate de Ministerul Culturii;
* elaborează raportul trimestrial asupra modului de implementare a proiectelor finanțate;
* colaborează cu colegii din cadrul celorlalte departemente ale asociației în vederea îndeplinirii obligațiilor asumate de asociație prin contractele încheiate.
* Îndeplinește orice alte sarcini trasate de conducerea executivă a asociației în vederea îndeplinirii obiectivelor asumate prin strategia asociației.

**Relații ierarhice în cadrul organizației**

* se subordonează Directorului Executiv al asociației și, după caz, Managerului de Operațiuni;
* colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 16.10.2022, ora 23:59 (ora României). Interviurile vor avea loc în intervalul 17.10.2022-18.10.2022. Vor fi invitate la interviu doar personale care au depus dosarul de candidatură complet.